เงินบาทปิด 35.94 แนวโน้มแกว่งแคบ แต่ยังมีทิศทางแข็งค่า รอผลประชุมเฟด
เงินบาทปิด 35.94 แนวโน้มแกว่งแคบ แต่ยังมีทิศทางแข็งค่า รอผลประชุมเฟด
26 ม.ค. 2559

นักบริหารเงิน เปิดเผยว่า เงินบาทปิดตลาดเย็นนี้อยู่ที่ระดับ 35.94 บาท/ดอลลาร์ แข็งค่าจากช่วงเปิดตลาดช่วงเช้าที่ระดับ 35.97 บาท/ดอลลาร์ จากแรงไหลเข้าของเงินทุนจากต่างประเทศ ระหว่างวันเงินบาทเคลื่อนไหวในกรอบระหว่าง 35.93-36.00 บาท/ดอลลาร์
“วันนี้บาทค่อนข้างผันผวนตาม flow แต่ยังอยู่ในกรอบ สวนกระแสกับค่าเงินภูมิภาค” นักบริหารเงิน กล่าว ตลาดรอดูท่าทีการประชุมคณะกรรมการกำหนดนโยบายการเงิน (FOMC) ของธนาคารกลางสหรัฐ (เฟด) ในวันนี้และวันพรุ่งนี้ตามเวลาสหรัฐ หลังจากนั้นจะเป็นการประชุมธนาคารกลางญี่ปุ่น (BOJ)
นักบริหารเงินคาดวันพรุ่งนี้เงินบาทจะเคลื่อนไหวอยู่ในกรอบระหว่าง 35.90-36.00 บาท/ดอลลาร์
 